
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 94
                                                              din 28 aprilie 2022
privind prelungirea contractului de închiriere având ca obiect imobilul cu destinația de locuință situat în Sighișoara, str. Ilarie Chendi, nr. 29A

               Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.258/04.04.2022 și la Consiliul Local Sighișoara cu nr. 13.624/20.04.2022, de referatul de aprobare, înregistrat cu nr. 11.261/04.04.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea, înregistrată la Municipiul Sighișoara cu nr. 9.858/23.03.2022, formulată de domnul Stoica Petru, cu referire la prelungirea contractului de închiriere nr. 103/2766/06.06.2002, așa cum a fost modificat și completat prin actele adiționale nr. 1/31.05.2007, nr. 2/31.08.2012 și nr. 3/7995/25.05.2017, având ca obiect imobilul cu destinația de locuință situat actualmente în Sighișoara, str. Ilarie Chendi, nr. 29A;

Având în vedere clauza din contractul de închiriere, al cărui termen va expira la data de 31.05.2022, precum și posibilitatea ca la expirarea termenului, proprietarul/administratorul să poată prelungi contractul, respectiv clauza potrivit căreia preţul închirierii va fi calculat în conformitate cu prevederile legale în vigoare potrivit fișei de calcul care face parte integrantă din contract;

Având în vedere că, prin prelungirea contractului de închiriere se aduc venituri suplimentare la bugetul local;

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea şi închirierea acestora în Municipiul Sighişoara, aprobat prin Hotărârea Consiliului Local Sighişoara nr. 20/27.02.2017;  

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare; 
Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare;

Având în vedere prevederile art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 11.259/04.04.2022, prin care se propune prelungirea contractului de închiriere având ca obiect imobilul cu destinația de locuință situat în Sighișoara, str. Ilarie Chendi, nr. 29A;
   Având în vedere avizele favorabile ale tuturor comisiilor pe domenii de specialitate;
            În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q” și alin. (14), art. 139 alin. (1) și alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

                                                          H O T Ă R Ă Ş T E:
Art. 1. (1) Se aprobă, începând cu data de 01.06.2022, prelungirea contractului de închiriere nr. 103/2766/06.06.2002, așa cum a fost modificat și completat prin actele adiționale nr. 1/31.05.2007, nr. 2/31.08.2012 și nr. 3/7995/25.05.2017, având ca obiect imobilul cu destinația de locuință, situat actualmente în Municipiul Sighișoara, str. Ilarie Chendi, nr. 29A, încheiat cu domnul Stoica Petru, al cărui termen va expira la data de 31.05.2022.       
(2) Se aprobă actualizarea datelor din contractul  de închiriere nr. 103/2766/06.06.2002, așa cum a fost modificat și completat prin actele adiționale nr. 1/31.05.2007, nr. 2/31.08.2012 și nr. 3/7995/25.05.2017, încheiat cu domnul Stoica Petru, dat fiind faptul că în urma documentației de dezmembrare a imobilului, acesta se află situat pe str. Ilarie Chendi, nr. 29A, fiind înscris în CF nr. 54316 – C1 (nr. C.F vechi 11373), nr. top 555/3/4. 

(3) Chiria este cea stabilită prin contractul de închiriere, calculată în conformitate cu prevederile legale în vigoare, potrivit fișei de calcul care face parte integrantă din contract.
(4) Perioada pentru care se aprobă prelungirea contractului de închiriere este de 5 (cinci) ani.

(5) Prelungirea și modificarea contractului de închiriere se va face prin act adiţional.

(6) Neplata chiriei la termen determină punerea de drept în întârziere a chiriașului și îl îndreptățește pe proprietar să perceapă majorări de 0,1%/zi de întârziere, conform prevederilor legale, calculate la valoarea chiriei.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 
PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Stoica Petru.
13 ex.  
B.A. 
